Koski kuohuu Imatrankoskella koko kesäkuun ajan voimalaitoksen kunnostustöiden takia – "Hetkellisesti vettä voidaan laskea läpi jopa koskinäytöksen verran" - Uutisvuoksi
Koski kuohuu Imatrankoskella koko kes...
Julkaistu 2.6.2020 8:46 Muokattu 2.6.2020 8:55
Luukut avataan päivittäin aamulla seitsemältä ja suljetaan illalla sukellustöiden loppuessa.
Yksi Imatrankosken voimalaitoksen patoluukuista on ollut kunnostustöiden takia auki jo viikon ajan.
Vaikka koskinäytökset on peruttu heinäkuun loppuun asti koronatilanteen takia, kuohuu koski Imatralla koko kesäkuun ajan.
Syynä tähän on voimalaitoksen alapuolella tehtävät kunnostustyöt, jotka tehdään sukeltamalla, kertoo Erkki Luukkonen Fortumilta.
Kunnostustyöt kestävät heinäkuun alkuun asti. Luukut avataan päivittäin aamulla seitsemältä ja suljetaan illalla sukellustöiden loppuessa.
Luukkosen mukaan välillä vettä virtaa läpi enemmän, välillä vähemmän, työtilanteesta riippuen.
– Vettä lasketaan pääsääntöisesti läpi 40–300 kuutiota sekunnissa. Hetkellisesti vettä voidaan laskea läpi jopa koskinäytöksen verran, kertoo Luukkonen.
Aina kun vettä juoksutetaan koskiuomassa, voimalaitos menettää tuotantoa. Erkki Luukkonen ei tarkemmin ota kantaa sähköntuotannon tappioihin ja taloudellisten menetysten suuruuteen.
– Kunnossapito on kuitenkin tehtävä ja nyt sille on oikea aika.
Tammikuussa Vuoksen veden liiallinen jäähtyminen ja jääongelmat vaivasivat Imatrankosken voimalaitosta, jolloin molemmat patoluukut valjastettiin ohijuoksutuksiin. Vettä virtasi huippuhetkellä vajat 500 kuutiota sekunnissa, joka vastaa koskinäytöstä.
Patoluukku oli päivän verran auki myös maaliskuussa, jolloin koneistolle tehtiin kausihuoltoa.
Kysyimme lukijoiden suosikkipaikkoja Imatralta, tuttujen kohteiden lisäksi Venäjän raja ja Mellonlahti nousivat vastauksissa esille – minkä nähtävyyden sinä näyttäisit ulkopaikkakuntalaiselle? 3.6.2020 14:15
Tänä kesänä Imatralla koski on kuohunut, mutta miten vaahtopäinen jätti aikoinaan vangittiin? – Maailman ensimmäinen ihminen, joka hyppeli Imatran poikki, oli ”vaaksankorkuinen” poikanen lauantaina 25.5.1929 kello 13.17 20.6.2020 5:00